Ներկայումս աշխարհում հայերի ընդհանուր թվաքանակը շուրջ 12 միլիոն է։ Հայերը կազմում են Հայաստանի (2,9 միլիոն) և Արցախի (141 հազար) բնակչության գերակշռող մասը։ Ուշ միջնադարում առաջացած հայկական գաղթավայրերը Մեծ եղեռնից ու 1990-ականների ճգնաժամից հետո համալրվել են հարյուր հազարավոր հայերով։ Աշխարհի բոլոր ծագերում հիմնվել են հայ գաղութներ, որոնք պատմական իրադարձությունների բերումով կամ նվազել են, կամ ստվարացել։